Bud
        
         (tidligere kommune)
Store norske leksikon,Geografi,Norges geografi,Møre og Romsdal,Hustadvika
Bud var en kommune i Møre og Romsdal som eksisterte fra 1837 til 1963. Området er fra 2020 en del av Hustadvika kommune. Kommunesenteret var Bud tettsted.
Kommunedelinger Kommunen ble opprettet ved innføringen av det lokale selvstyret i 1837. Bud omfattet da nesten hele kyststrekningen Hustadvika med landet innenfor.På 1800-talet fikk Bud to mindre avståelser til daværende Kvernes kommune i nord (begge omfattet områder med 15 personer), og i 1918 ble Hustad skilt ut som egen kommune. Dermed var Bud kommune redusert til et 35 kvadratkilometer stort område ytterst på halvøya mellom Hustadvika og Harøyfjorden.I 1964 ble Bud slått sammen med Hustad og Fræna til den nye Fræna kommune. Bud hadde 1610 innbyggere ved sammenslåingen. Dette utgjorde 22 prosent av folketallet i den nye kommunen. Les mer i Store norske leksikon Hustadvika kommune Møre og Romsdal